ดัชนีหุ้น19ต.ค.ปิดลบ14.56 จุด
หุ้น19 ต.ค.ปิดตลาดที่ 938.19จุด ลดลง 14.56 จุด มูลค่าซื้อขาย 19,474 ล้านบาท
19 ต.ค. 2554

หุ้น19 ต.ค.ปิดตลาดที่ 938.19จุด ลดลง 14.56 จุด มูลค่าซื้อขาย 19,474 ล้านบาท




ตลาดหุ้นวันที่ 19 ต.ค. เปิดตลาดปรับตัวลดลงโดยตลอด มีแรงขายในหุ้นขนาดใหญ่ก่อนมาปิดตลาดที่ระดับ 938.19 จุด ลดลง 14.56 จุด หรือ 1.53 จุด มูลค่าการซื้อขาย 19,474 ล้านบาท
5 อันดับหุ้นที่มีมูลค่าการซื้อขายสูงสุด1.KTB ปิดที่ 14.30 บาท ลดลง 1.10 บาท หรือ 7.14% มูลค่าซื้อขาย 1,601 ล้านบาท 2.IVL ปิดที่ 33.50 บาท ลดลง 0.50 บาท หรือ 1.47% มูลค่าซื้อขาย 1,133 ล้านบาท 3.SCC ปิดที่ 298 บาท ลดลง 2 บาท หรือ 0.67% มูลค่าซื้อขาย 1,079 ล้านบาท 4.KBANK ปิดที่ 114 บาท ลดลง 3 บาท หรือ 2.56% มูลค่าซื้อขาย 1,071 ล้านบาท 5.SCB ปิดที่ 105 บาท ลดลง 5.50 บาท หรือ 4.98% มูลค่าซื้อขาย 1,066 ล้านบาท นายปริญทร์ กิจจาทรพิทักษ์ ผู้อำนวยการอาวุโสฝ่ายวิเคราะห์หลักทรัพย์ บล.เคทีบี(ประเทศไทย) กล่าวว่า หุ้นผันผวนจากปัจจัยต่างประเทศกรณีการแก้ปัญหาหนี้ในยุโรปยังไม่มีความชัดเจน ทำให้นักลงทุนบางส่วนป้องกันความเสี่ยงได้ขายหุ้นเพื่อทำกำไรออกมาก่อน
ปัจจัยต่างประเทศได้ส่งผลทางจิตวิทยา ขณะที่ประเทศไทยมีปัจจัยลบในประเทศปัญหาน้ำท่วมซึ่งจะกระทบต่อพื้นฐานของประเทศ คาดว่าจะทำให้เศรษฐกิจขยายตัวลดลงเหลือ 2-3%จากเดิมคาดว่าจะโต 4% 
สำหรับผลกระทบต่อกำไรของบริษัทจดทะเบียนอาจไม่มากเหมือนกับผลกระทบที่มีต่อการขยายตัวทางเศรษฐกิจ เนื่องจากหุ้นกลุ่มพลังงานมีสัดส่วนในการสร้างกำไรบจ.ในภาพรวมสูง ทั้งที่กลุ่มนี้ได้รับผลกระทบทางตรงจากปัญหาน้ำท่วมไม่มาก